

Rettleiar og student skal klårleggje arbeidsform, framdrift og innleveringssemester tidleg i rettleiingsforholdet. 




Studenten skal gi rettleiar beskjed i god tid dersom han/ho ikkje kan møte opp til ein rettleiingstime.




Rettleiar skal vere godt førebudd til rettleiingsmøta. 




Rettleiar skal lese og gi detaljerte kommentarar til kapittelutkast minst éin gong, men vurderer sjølv kor omfattande gjennomgangen av reviderte kapittel og masteroppgåva i sin heilskap skal vere.





Dersom rettleiar ikkje er tilgjengeleg i lengre periodar av rettleiingsforholdet, finn instituttet i samråd med studenten ut korleis rettleiinga skal tryggjast i dette tidsrommet. 

	

Dersom instituttet meiner at studenten ikkje oppfyller rettleiingsavtalen, skal studenten varslast skriftleg.



Dersom rettleiingsforholdet ikkje fungerer tilfredsstillande for studenten eller rettleiar av faglege eller andre årsaker, kan student eller rettleiar be om å bli løyst frå rettleiingsforholdet, og ein gjer avtale om ny rettleiar.



Studenten kan seiast å ikkje oppfylle rettleiingsavtalen dersom: 
(a) Studenten ikkje leverer masteroppgåva innan semesteret det var planen å levere oppgåva (dvs. 4. semester av masterstudiet ved 100 % progresjon) og ikkje har fått innvilga ekstra semester, deltid eller permisjon etter retningslinjene  her: http://www.hf.uio.no/studier/admin/master/gjennomfoering/index.html 
(b) Studenten ikkje har oppsøkt rettleiar i løpet av to semester. I slike tilfelle vil temaet for oppgåva kunne veljast av andre studentar. 
(c) Talet på rettleiingstimar er nytta, og studenten ikkje har nokon godkjend plan for innlevering av masteroppgåva.



Rettleiingsavtalen tek slutt når studenten: 
(a) leverer masteroppgåva 
(b) ikkje oppfyller rettleiingsavtalen og har blitt varsla om dette skriftleg, og ikkje har fått godkjent ny plan for innlevering
(c) mistar eller seier frå seg studieretten til masterstudieprogrammet.

